**En bild som visar person, klädsel, märr, häst

Automatiskt genererad beskrivning**

Vir: Sofijin osebi arhiv.

Financirano s strani Evropske unije. Izražena stališča in mnenja so zgolj stališča in mnenja avtorja(-ev) in ni nujno, da odražajo stališča in mnenja Evropske unije ali Evropske izvajalske agencije za izobraževanje in kulturo (EACEA). Zanje ne moreta biti odgovorna niti Evropska unija niti EACEA. Koda projekta: 2023-2-SE02-KA220-YOU-000171087

***Ta zgodba je bila razvita v okviru projekta***

***„SkillsXcellerate: Opolnomočenje mladih na poti do samostojnosti s pomočjo podjetništva“***

***Pričujoče gradivo je bilo razvito v sklopu drugega delovnega paketa, druge aktivnosti, Najboljše prakse.***

**Sofia Kronberg**

**Švedska**

**Spremeniti šport v kariero**

**KDAJ IN KAKO JE SOFIA ZAČELA SVOJO PODJETNIŠKO POT**

Sofia se že od otroštva navdušuje nad konji. Obiskovala je srednjo šolo s področja konjeništva in je vedno tekmovala na zelo visoki ravni v konjeniškem športu. Njene življenjske sanje so bile delati s konji za polni delovni čas. Vendar se je to Sofijinim staršem zdelo nepraktično, zato je se je odločila za študij zdravstvene nege in si tako zagotovila stabilno službo, ki ji je omogočala financiranje njenega dragega hobija.

Ko je privarčevala dovolj denarja, se je Sofia odločila, da se bo popolnoma posvetila svoji strasti do konjeniškega športa. Kupila je kmetijo zunaj Dalbyja, ki je imela nekaj hlevov in začela z dvema konjema. Njen podvig se je hitro razširil, saj so konjeniški športi na Švedskem zelo priljubljeni. S promocijo na tekmovanjih je pritegnila pozornost in privabila ljudi, ki so si želeli njenega strokovnega znanja.

Sofijina dejavnost se je do danes močno razširila. Trenira posameznike, da postanejo profesionalni jahači, oddaja hlevske prostore za druge konje in vzreja lastne konje. Njena zgodba o uspehu je dokaz njene predanosti in spretnosti, saj je svojo otroško strast uspela spremeniti v uspešno podjetje.

**KAKO JE SOFIA RAZVIJALA SVOJE PODJETJE**

Na začetku je bilo veliko dela, saj je vse upravljala sama. Neprecenljivo pomoč so ji nudili prijatelji in družinski članki, ki so že imeli izkušnje s skrbjo za hleve. Pridobila ni nobene finančne pomoči, zato je morala, če je želela začeti s to dejavnostjo, vse privarčevati sama z delom medicinske sestre. Konjeniški posel je zelo drag, zato je potrebovala precejšen kapital, da se ga je sploh lahko lotila.

Tekmovanja so se izkazala za najboljši način za promocijo njenega posla. Z njihovo pomočjo je gradila svoj ugled in blagovno znamko. Poleg tega uporablja Sofia tudi kanale družabnih omrežij za napovedovanje dogodkov in posredovanje novic. Sprva je začela z majhnimi sredstvi in se zaradi velike finančno zahtevne narave poslovanja postopoma širila. Mreženje in pomoč drugih sta bila na tej poti izjemno koristna.

**KAKŠNI SO SOFIJINI NAČRTI ZA PRIHODNOST**

Sofia trenutno ne načrtuje širitve, saj je zadovoljna s tem, kar je dosegla. Meni, da je izpolnila svoje sanje in zgradila močno mrežo, ki podpira njena prizadevanja. Zato namerava še naprej delati tako kot doslej in ohranjati uspešno poslovanje, ki ga je vzpostavila.

**KAKŠNI SO SOFIJINI NASVETI ZA MLADE, KI RAZMIŠLJAJO O PODJETNIŠKI POTI**

Delo s konji ali drugimi živalmi zahteva nenehno učenje. Še posebej v tem športu lahko od profesionalcev pogosto prejmete nasvete in trike, ki jih lahko redno uporabljate. Sofia si nenehno prizadeva dosegati nove cilje in tekmovati na najvišji ravni. Učenje drugih in skupno navdušenje nad njihovimi dosežki prinaša Sofii neizmerno zadovoljstvo.

Sofija uživa podporo tako pri kolegij športnikih, kot tudi pri prijateljih in družini. Meni, da je ta podpora ključnega pomena za ohranjanje zagona v tem poslu. Samozaposlitev ponuja občutek svobode in če si strasten do tega, kar počneš, je delo tudi užitek – konjeništvo je Sofijino življenje.

Dobro upravljanje časa je bistvenega pomena. Od svojih začetkov pa do danes je Sofia dosegla pomemben uspeh v tem športu, tudi zahvaljujoč vse večji prepoznavnosti na tekmovanjih. Na poti podjetništva je pridobila številne stike in prijatelje. Kljub temu, da je kliše, velja rek: naredi to (angl. just do it). Vedno boš obžaloval stvari, ki jih nisi nikoli poskusil. Začnite z majhnimi koraki, se izpopolnjujte in glejte, kam vas bo to pripeljalo.



Vir: Canva stock.

Srečno **SOFIA**!

Če želite izvedeti več o Sofijinem podjetju, jo lahko kontaktirate preko

Emaila: <sofiakronberg@hotmail.se>

Uporaba vsebin pod licencami CC BY-ND-SA 4.0